Publication: Magyar Közlöny
Issue: MK-2001-133 (Year: 2001, Number: 133)
Era: 1990-2004
Section: CXXV. törvény (a továbbiakban: Nbtv.) 20. §-ának (3) bekezdésére, a 3/1998. (XII. 16.) TNM rendelettel módosított, a polgári nemzetbiztonsági szolgálatok hivatásos állományú tagjai szolgálati viszonyának létesítéséről, tartalmáról és megszüntetéséről szóló 1/1997. (II. 26.) TNM rendeletet (a továbbiakban: R.) az alábbiak szerint módosítom:
Paragraph Index: 858

(9) Amennyiben a ht. állomány tagja számára a vezetői kinevezés visszavonását követően más vezetői beosztás nem biztosítható, és a felajánlott — vezetői beosztásnak nem minősülő — alacsonyabb beosztást nem fogadja el, a szolgálati viszony megszüntetésekor a Hszt. 56. §-a (1) bekezdésének b) pontja, (3) bekezdése, illetve — a szolgálati viszonyban töltött időtől függően — a Hszt. 182. §-a (4) bekezdésének figyelembevételével kell eljárni. 30/B. § (1) Amennyiben a ht. állomány tagja a vezetői kinevezéséről lemond, a lemondás 30 napos határidejének letelte előtt az érintett, valamint szolgálati elöljárója és az illetékes humánpolitikai szerv megbízottja részvételével személyügyi megbeszélést kell tartani.

Source: https://magyarkozlony.hu/hivatalos-lapok/afc3b011d9608339c4e2a05932b0f19c0caf21da/dokumentumok/5f257510b1e251373eb0f018c876b48daf813290/letoltes